Ιβανώφειο Κλειστό Γυμναστήριο

Το Ιβανώφειο Κλειστό Γυμναστήριο βρίσκεται στην πόλη της Θεσσαλονίκης και αποτελεί έδρα της ομάδας καλαθοσφαίρισης του Γ.Σ. Ηρακλή Θεσσαλονίκης. Είναι χωρητικότητας 2.443 θέσεων.

Ιστορικό
Κατασκευάστηκε το 1987 και είναι ιδιόκτητο κλειστό γυμναστήριο του Γ.Σ. Ηρακλή Θεσσαλονίκης. Το 1991 υπέστη ριζική ανακαίνιση με αποτέλεσμα και την αύξηση της χωρητικότητάς του από περίπου 1.300 που είχε αρχικά σε 2.443 θέσεις όπου διαθέτει σήμερα.

Ονομασία
Έλαβε την ονομασία του από τον Γεώργιο Ιβάνοφ (1911-1943), πρωταθλητή κολύμβησης του Γ.Σ. Ηρακλή Θεσσαλονίκης και ήρωα της Αντίστασης κατά τον Δεύτερο Παγκόσμιο Πόλεμο, οποίος εκτελέστηκε από τους Γερμανούς στην Καισαριανή το 1943.

Τοποθεσία
Το Ιβανώφειο κλειστό γυμναστήριο βρίσκεται δίπλα από τις εγκαταστάσεις του Αριστοτελείου Πανεπιστημίου Θεσσαλονίκης και ελάχιστα μέτρα μακριά από το Καυτανζόγλειο Εθνικό Στάδιο (έναντι του βρίσκεται το βοηθητικό γήπεδο του Καυτανζογλείου), καθώς και επί των οδών Αγίου Δημητρίου και 3ης Σεπτεμβρίου.

Παραπομπές

Εξωτερικοί σύνδεσμοι 
 Ιβανώφειο-stadia.gr

Γ.Σ. Ηρακλής Θεσσαλονίκης
Αθλητικές εγκαταστάσεις στη Θεσσαλονίκη
Γήπεδα καλαθοσφαίρισης στην Ελλάδα
Κλειστά στάδια στην Ελλάδα